CELEX: 32018D0354
Language: fi
Date: 2018-03-08 00:00:00
Title: Komission täytäntöönpanopäätös (EU) 2018/354, annettu 8 päivänä maaliskuuta 2018, sianruhojen luokituksessa Irlannissa käytettävien menetelmien hyväksymisestä

12.3.2018   
            
            
               FI
            
            
               Euroopan unionin virallinen lehti
            
            
               L 68/8
            
         KOMISSION TÄYTÄNTÖÖNPANOPÄÄTÖS (EU) 2018/354,
   annettu 8 päivänä maaliskuuta 2018,
   sianruhojen luokituksessa Irlannissa käytettävien menetelmien hyväksymisestä
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 20 artiklan p alakohdan,
   sekä katsoo seuraavaa:
   
               (1)
            
            
               Asetuksen (EU) N:o 1308/2013 liitteessä IV olevan B jakson IV kohdan 1 alakohdassa todetaan, että sianruhojen luokitusta varten on arvioitava vähärasvaisen lihan osuus komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrätty enimmäispoikkeama ei ylity. Enimmäispoikkeama määritellään komission asetuksen (EY) N:o 1249/2008 (2) 23 artiklan 3 kohdassa.
            
         
               (2)
            
            
               Komission päätöksellä 1987/293/EY (3) hyväksytään kahden menetelmän käyttö sianruhojen luokituksessa Irlannissa.
            
         
               (3)
            
            
               Irlanti on pyytänyt komissiota poistamaan sianruhojen luokituksessa Irlannissa käytettävien hyväksyttyjen menetelmien luettelosta käytöstä pois jääneen menetelmän ”Fat-O-Meat'er (FOM)”, hyväksymään kolme uutta sianruhojen luokitusmenetelmää alueellaan ja päivittämään laitetta ”Hennessy Grading Probe (HGP 2)” koskevan nykyisen kaavan.
            
         
               (4)
            
            
               Irlanti on esittänyt asetuksen (EY) N:o 1249/2008 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta ja ilmoittanut periaatteet, joihin uudet menetelmät perustuvat, leikkuukokeen tulokset ja vähärasvaisen lihan osuuden arvioinnissa käytetyt kaavat.
            
         
               (5)
            
            
               Pyyntöä arvioitaessa todettiin, että edellytykset uusien luokitusmenetelmien ja kaavan päivittämisen hyväksymiseksi täyttyvät. Sen vuoksi kyseiset luokitusmenetelmät olisi sallittava Irlannissa.
            
         
               (6)
            
            
               Selkeyden ja oikeusvarmuuden vuoksi olisi annettava uusi päätös. Sen vuoksi päätös 1987/293/EY olisi kumottava.
            
         
               (7)
            
            
               Laitteiden tai luokitusmenetelmien muutoksia ei tulisi sallia, jollei niitä hyväksytä nimenomaisesti komission täytäntöönpanopäätöksellä.
            
         
               (8)
            
            
               Tässä päätöksessä säädetyt toimenpiteet ovat maatalouden yhteisen markkinajärjestelyn komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään seuraavien menetelmien käyttö sianruhojen luokituksessa Irlannissa asetuksen (EU) N:o 1308/2013 liitteessä IV olevan B jakson IV kohdan 1 alakohdan mukaisesti:
   
               a)
            
            
               ”Hennessy Grading Probe 2 (HGP 2)” -laite ja siihen liittyvät arviointimenetelmät, joista on yksityiskohtaiset tiedot liitteessä olevassa I osassa;
            
         
               b)
            
            
               ”Hennessy Grading Probe 7 (HGP 7)” -laite ja siihen liittyvät arviointimenetelmät, joista on yksityiskohtaiset tiedot liitteessä olevassa II osassa;
            
         
               c)
            
            
               ”Fat-O-Meat'er II (FOM II)” -laite ja siihen liittyvät arviointimenetelmät, joista on yksityiskohtaiset tiedot liitteessä olevassa III osassa;
            
         
               d)
            
            
               ”AutoFom III” -laite ja siihen liittyvät arviointimenetelmät, joista on yksityiskohtaiset tiedot liitteessä olevassa IV osassa.
            
         2 artikla
   Muutoksia hyväksyttyihin laitteisiin tai luokitusmenetelmiin ei sallita, jollei niitä hyväksytä nimenomaisesti komission täytäntöönpanopäätöksellä.
   3 artikla
   Kumotaan päätös 1987/293/EY.
   4 artikla
   Tämä päätös on osoitettu Irlannille.
   
      Tehty Brysselissä 8 päivänä maaliskuuta 2018.
      
         
            Komission puolesta
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 671.
   
      (2)  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).
   
      (3)  Commission Decision 1987/293/EC of 18 May 1987 authorising methods for grading pig carcases in Ireland (OJ L 146, 6.6.1987, p. 66). (Komission päätös sianruhojen luokituksessa Irlannissa käytettävien menetelmien hyväksymisestä).
   
      LIITE
      
         IRLANNISSA KÄYTETTÄVÄT SIANRUHOJEN LUOKITUSMENETELMÄT
      
      I OSA
      
         Hennessy Grading Probe 2 (HGP 2)
      
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan laitteella ”Hennessy Grading Probe 2 (HGP 2)”.
               
            
               
                  2.
               
               
                  Laitteessa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja jossa on valodiodi (tyyppiä LYU 260-EO oleva Siemens LED ja tyyppiä 58 MR olevan valodetektori) ja jonka toimintaetäisyys on 0–120 millimetriä.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  
                  jossa:
                  
                              LMPHGP 2
                              
                           
                           
                              =
                           
                           
                              vähärasvaisen lihan arvioitu prosenttiosuus ruhossa;
                           
                        
                              FHGP 2
                              
                           
                           
                              =
                           
                           
                              selän rasvan paksuus (kamara mukaan luettuna) millimetreinä mitattuna kuuden senttimetrin päästä halkaistun ruhon keskiviivasta kolmannen ja neljännen takimmaisen kylkiluun välistä;
                           
                        
                              MHGP 2
                              
                           
                           
                              =
                           
                           
                              lihaksen paksuus millimetreinä mitattuna samanaikaisesti ja samasta kohdasta kuin FHGP 2.
                           
                        
            
               
                  4.
               
               
                  Tätä kaavaa sovelletaan 60–125 kilogramman painoisiin ruhoihin (lämminpaino).
               
            II OSA
      
         Hennessy Grading Probe 7 (HGP 7)
      
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan laitteella ”Hennessy grading probe 7 (HGP 7)”.
               
            
               
                  2.
               
               
                  Laitteessa on oltava anturi, joka on halkaisijaltaan 5,95 millimetriä (ja 6,3 millimetriä anturin päässä olevan terän kohdalla) ja jossa on valodiodi (tyyppiä LYU 260-EO oleva Siemens LED ja tyyppiä 58 MR olevan valodetektori) ja jonka toimintaetäisyys on 0–120 millimetriä.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  jossa:
                  
                              LMPHGP 7
                              
                           
                           
                              =
                           
                           
                              vähärasvaisen lihan arvioitu prosenttiosuus ruhossa;
                           
                        
                              FHGP 7
                              
                           
                           
                              =
                           
                           
                              selän rasvan paksuus (kamara mukaan luettuna) millimetreinä mitattuna kuuden senttimetrin päästä halkaistun ruhon keskiviivasta kolmannen ja neljännen takimmaisen kylkiluun välistä;
                           
                        
                              MHGP 7
                              
                           
                           
                              =
                           
                           
                              lihaksen paksuus millimetreinä mitattuna samanaikaisesti ja samasta kohdasta kuin FHGP 7.
                           
                        
            
               
                  4.
               
               
                  Tätä kaavaa sovelletaan 60–125 kilogramman painoisiin ruhoihin (lämminpaino).
               
            III OSA
      
         Fat-O-Meat'er II (FOM II)
      
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan laitteella ”Fat-O-Meat'er II (FOM II)”.
               
            
               
                  2.
               
               
                  FOM II -mittausvälineessä on optinen anturi, jossa on terä, paksuuden mittauslaite, jonka toimintaetäisyys on 0–125 millimetriä, sekä tietojen keruu- ja analysointiyksikkö. FOM II -laite muuttaa mittaustulokset arvioiduksi vähärasvaisen lihan osuudeksi.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  LMPFOMII = 61,89462 – 0,73771 FFOMII + 0,10897 MFOMII
                  
                  jossa:
                  
                              LMPFOMII
                              
                           
                           
                              =
                           
                           
                              vähärasvaisen lihan arvioitu prosenttiosuus ruhossa;
                           
                        
                              FFOMII
                              
                           
                           
                              =
                           
                           
                              selän rasvan paksuus (kamara mukaan luettuna) millimetreinä mitattuna kuuden senttimetrin päästä halkaistun ruhon keskiviivasta kolmannen ja neljännen takimmaisen kylkiluun välistä;
                           
                        
                              MFOMII
                              
                           
                           
                              =
                           
                           
                              lihaksen paksuus millimetreinä mitattuna samanaikaisesti ja samasta kohdasta kuin FFOMII.
                           
                        
            
               
                  4.
               
               
                  Tätä kaavaa sovelletaan 60–125 kilogramman painoisiin ruhoihin (lämminpaino).
               
            IV OSA
      
         AutoFom III
      
      
               
                  1.
               
               
                  Tässä osassa vahvistettuja sääntöjä sovelletaan, kun sianruhot luokitellaan laitteella ”AutoFom III”.
               
            
               
                  2.
               
               
                  Laitteessa on oltava 16 kappaletta 2 MHz:n ultraäänianturia (Frontmatec Smørum A/S), ja ultraääniantureiden välisen toimintaetäisyyden on oltava 25 millimetriä. Ultraäänitulokset muodostuvat selän nahanalaisen rasvan ja lihasten paksuuden sekä niihin liittyvien parametrien mittauksista. Mittaustulokset muunnetaan arvioiduksi vähärasvaisen lihan osuudeksi tietokoneen avulla.
               
            
               
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  jossa:
                  
                              LMPAF3
                              
                           
                           
                              =
                           
                           
                              vähärasvaisen lihan arvioitu prosenttiosuus ruhossa;
                           
                        
                              R2P9
                           
                           
                              =
                           
                           
                              nahan paksuus kohdassa, jossa rasva on ohuimmillaan (MFT), millimetreinä; MFT on rasvan poikkileikkauksen matalin mittauskohta nahan poikkileikkauksen vähentämisen jälkeen;
                           
                        
                              R2P10
                           
                           
                              =
                           
                           
                              poikkileikkauskohdan rasvan vähimmäispaksuus millimetreinä;
                           
                        
                              R3P5
                           
                           
                              =
                           
                           
                              lihan enimmäispaksuus (kylkiluiden korkein kohta miinus rasvan matalin kohta millimetreinä).
                           
                        
            
               
                  4.
               
               
                  Tätä kaavaa sovelletaan 60–125 kilogramman painoisiin ruhoihin (lämminpaino).